มรดกโลกบางที่อาจสูญเสียธารน้ำแข็งภายในปี 2643
ยอดเขาจุงเฟรา-ธารน้ำแข็งอเล็ทช์ในสวิตเซอร์แลนด์ ,Credit : IUCN/Martin Price,งานวิจัยล่าสุดของนักวิทยาศาสตร์จากองค์กรระหว่างประเทศเพื่อการอนุรักษ์ธรรมชาติ (IUCN) เผยว่าจากการผสมผสานข้อมูลของแหล่งน้ำแข็งทั่วโลกและสร้างแบบจำลองทางคอมพิวเตอร์ที่ซับซ้อน เพื่อวิเคราะห์สถานะปัจจุบันของมรดกโลกทางธรรมชาติ อย่างเช่นธารน้ำแข็งหลายๆแห่ง ไม่ว่าจะเป็นวิวัฒนาการและการเปลี่ยนแปลงมวล พบว่าสถานที่สำคัญเหล่านี้หลายแห่งกำลังตกอยู่ในความเสี่ยง,ทีมวิจัยคาดการณ์ว่าธารน้ำแข็งจะค่อยๆ หายไปอย่างสมบูรณ์ จากแหล่งมรดกโลกหลายแห่ง หากการปล่อยมลพิษยังคงดำเนินต่อไป ซึ่งแหล่งมรดกโลกที่ได้รับการระบุนั้นส่วนใหญ่เป็นที่ตั้งของธารน้ำแข็งที่มีชื่อเสียงของโลกเช่น ธารน้ำแข็งอเล็ทช์ เป็นธารน้ำแข็งที่ใหญ่ที่สุดในเทือกเขาแอลป์ แห่งสวิตเซอร์แลนด์, ธารน้ำแข็งคุมบูในเทือกเขาหิมาลัย และ Jakobshavn Isbrae ธารน้ำแข็งที่ใหญ่ที่สุดของกรีนแลนด์,ทั้งนี้ มีการทำนายถึงการสูญเสียธารน้ำแข็งในแหล่งมรดกโลกทางธรรมชาติจำนวน 21 แห่งจาก 46 แห่ง ซึ่งอาจเกิดขึ้นภายในปี 2100 นอกจากนี้ ยังมีการวิจัยคาดว่า 33-60% ของปริมาณน้ำแข็งทั้งหมดในปี พ.ศ.2560 จะหายไปในปี พ.ศ.2643 อย่างไรก็ตาม สิ่งเหล่านี้ก็ขึ้นอยู่กับการปลดปล่อยก๊าซเรือนกระจก.
งานวิจัยล่าสุดของนักวิทยาศาสตร์จากองค์กรระหว่างประเทศเพื่อการอนุรักษ์ธรรมชาติ (IUCN) เผยว่าจากการผสมผสานข้อมูลของแหล่งน้ำแข็งทั่วโลกและสร้างแบบจำลองทางคอมพิวเตอร์ที่ซับซ้อน
งานวิจัย,นักวิทยาศาสตร์,การอนุรักษ์ธรรมชาติ,ธารน้ำแข็ง,ก๊าซเรือนกระจก,สวิตเซอร์แลนด์,ทันโลก,การศึกษา